Kristen Touborg (SF), 2005-04-13:
Tak for besvarelsen.
Der var ikke så meget i det, ministeren sagde, som var en egentlig besvarelse af spørgsmålet, men det må vi så komme lidt nærmere i de følgende spørgsmål.
Jeg har hæftet mig ved, at så vel Forbrugerrådet som Landbrugsraadet er meget stærkt betænkelige ved den situation, vi er kommet i.
Det er jo ikke hverdagskost, at der udsendes en fælles pressemeddelelse fra disse to råd.
Det synes jeg at der er god grund til at lægge sig stærkt på sinde.
Jeg synes jo, det vil være rimeligt, hvis ministeren påtog sig mere ansvar for det her område, end det tilsyneladende er tilfældet.
Jeg bemærker, at ministeren sådan ligesom skyder bestyrelsen foran sig og siger, at bestyrelsen har besluttet det og det, men er det ikke rigtigt forstået, at når bestyrelsen har besluttet det, den har, er det med pistolen for panden, og så der er ikke ret meget andet at gøre?
Det får vi rettet op på nu, så der bliver en mere effektiv økonomistyring.
Det må jo være bestyrelsen for en hvilken som helst virksomhed eller institution, der har ansvaret for, at økonomien hænger sammen, og derfor må det også i første omgang være bestyrelsen, der træffer de nødvendige beslutninger, når der er et underskud, når budgetterne ikke holder, og når økonomistyringen ikke har fungeret.
Det ansvar kan en bestyrelse ikke løbe fra.
Og jeg skal gøre opmærksom på, at der jo er repræsentanter fra både Landbrugsraadet og Forbrugerrådet i bestyrelsen.
Det er helt urimeligt, når vi nu skal høre, at ministeren er ved at løbe fra noget som helst ansvar.
Tværtimod har jeg klart sagt, at det naturligvis er mit ansvar, at fødevaresikkerheden er i orden.
Derfor har jeg netop nedsat en task force, der skal vurdere det forslag, der er kommet fra bestyrelsen, med henblik på at vi kan nå frem til en samlet økonomisk løsning.
Hvis det skal gøres forsvarligt, skal der også lige være tid til at få analyseret tingene til bunds, og det er det, vi er godt i gang med nu.
Fødevareforskning er jo et område, som regeringen har sagt har en høj prioritering.
På den baggrund undrer det ikke blot mig, men også flere af de involverede råd, bl.a. Landbrugsraadet og Forbrugerrådet, at man mener, at det er muligt at lave så store besparelser, som der er tale om her, uden at det får helt uoverskuelige konsekvenser.
Derfor har jeg fundet, at det var rimeligt i fuld offentlighed at få belyst konsekvenserne her i Folketingssalen i dag.
Det er naturligvis en meget alvorlig situation, der er opstået, og derfor har bestyrelsen også som konsekvens af den økonomiske situation valgt at anmode ledelsen om at iværksætte de nødvendige personalemæssige reduktioner.
Hvis man ventede med at foretage de tilpasninger, ville man jo blot forstørre de økonomiske problemer og dermed også de medarbejdermæssige konsekvenser.
Ledelsen for Danmarks Fødevareforskning har så vurderet, at det vil være nødvendigt at foretage en personaletilpasning på 119 personer.
Det er da klart, at så stor en personalereduktion ikke vil kunne gennemføres, uden at det vil få nogle konsekvenser for institutionens opgavevaretagelse.
Det er altså sådan, at opretholdelse af fødevaresikkerheden og trygheden for forbrugerne i forbindelse med fødevarer er noget, der står meget højt på regeringens dagsorden.
Forbrugerne skal være lige så trygge ved madvarerne i morgen, som de var i går, og derfor er det også afgørende, at Danmarks Fødevareforskning kan opfylde sine strategiske mål og sine faglige forpligtelser på et forsvarligt niveau.
Nu vil der så blive etableret en dialog med Fødevarestyrelsen, Miljøstyrelsen og Skov- og Naturstyrelsen vedrørende myndighedsberedskabet.
Det er for at sikre, at Danmarks Fødevareforsknings beredskab bliver opretholdt på et fagligt forsvarligt niveau.
Derudover har jeg så nedsat en task force, der skal se på regnskabet for institutionen for 2004 og vurdere bestyrelsens oplæg til en økonomisk tilpasning af Danmarks Fødevareforsknings økonomi.
På det grundlag skal vi så have udarbejdet en samlet plan for en økonomisk løsning for Danmarks Fødevareforskning i de kommende år.
»Hvilken garanti kan ministeren give Folketinget for, at personalereduktionen på 117 personer hos Danmarks Fødevareforskning ikke vil medføre forringelser af Danmarks muligheder for at underbygge fødevaresikkerheden, det humane og veterinære beredskab vedrørende sygdomme samt forebyggelse af husdyrsygdomme, når bestyrelsen for Danmarks Fødevareforskning i sin redegørelse til ministeren ikke har undladt at gøre opmærksom på, at de udmeldte nedskæringer vil medføre helt uacceptable forringelser på området?«